Ndrek Prela

Ndrek Prela (20 mars 1920 Tivar - 14 tetor 2011 Shkodër) ishte një aktorë shqiptar Artist i merituar  interpretuesi i dhjetëra roleve në teatër e kinematografi.

Jetëshkrimi
Ndrek Prela ka lindur më 20 mars 1920 në Tivar të Malit të Zi, në një familje shqiptare. Ai e kaloi fëmijërinë e tij në Argjentinë, ku babai i tij kishte emigruar për arsye ekonomike dhe që andej familja e tij zhvendoset në Shkodër. Ndrek Prela bëri debutimin e tij në skenë në Shkodër në fund të viteve ‘40 dhe shpejt u bë një nga aktorët më të popullarizuar. Derisa doli në pension, Ndrek Prela është i pranishëm thuajse në të gjitha veprat skenike të trupës së dramës së teatrit të Shkodrës, me role të ndryshme e të larmishme. Në vitin 1963 debuton dhe në kinematografi me një rol dytësor tel filmi “Detyrë e posaçme”, për të vazhduar më pas me filma të tjerë, si “Komisari i dritës”, “Në fillim të verës”, “Në pyjet me borë ka jetë”, “Emblema e dikurshme”, “Balonat”, “Qortimet e vjeshtës”, “Militani”, “Balada e Durresit” etj. Ndonëse interpretues i roleve të dyta, Ndrek Prela ka mundur të krijojë një profil artistik të veçantë, me mjeshtri interpretative dhe skalitje rolesh që mbesin në mendje. Të tilla janë gjyshi tek filmi “Komisari i dritës”, xha Rizai tek “Në fillim të verës”, Xhiko tek filmi “Në pyjet me borë ka jetë” etj.

 Rolet 
 1963: Detyrë e posaçme... Zefi, infermieri
 1965: Vitet e para... Plaku i lundres
 1966: Komisari i dritës .....gjyshi i Dritanit
 1973: Operacioni "zjarri" 
 1974: Shpërthimi
 1975: Në fillim të verës....Rizai, babai i Veres
 1978: Në pyjet me borë ka jetë 
 1979: Emblema e dikurëshme 
 1979: Balonat.....Gjyshi i Drites
 1979: Ditët që sollën pranverën
 1981: Qortimet e vjeshtës
 1982: Flaka e maleve
 1984: Militanti... Xhandari 
 1990: Balada e Kurbinit

Referime
Gazeta Shekulli
Abaz Hoxha: Enciklopedia e kinematografise shqiptare. Autore & vepra. Tirana: Toena, 2002. ISBN 99927-1-555-3.  (shqip)

Kategoria:Artist i merituar
Kategoria:Aktorë shqiptarë
Kategoria:Lindje 1920
Kategoria:Njerëz nga Tivari